open-index/open-wikipedia-markdown huggingface dataset:
Oleg Kotov

**Oleg Valerijevits Kotov** (; 27. lokakuuta 1965 Simferopol) on venäläinen kosmonautti. 

Kotov on ammatiltaan lääkäri. Hänet valittiin kosmonauttikoulutukseen vuonna 1996.

Kotov lensi huhtikuussa 2007 Sojuz TMA-10-lennolla ISS-avaruusasemalle liittyen Retkikunta 15:n jäseneksi. Hän palasi samalla aluksella lokakuussa 2007 Maahan. 

Seuraavaksi hän liittyi joulukuussa 2009 lennolla Sojuz TMA-17 ISS:n Retkikunta 22:n jäseneksi. Hän toimi Retkikunta 23:n komentajana. Kotov palasi 2. kesäkuuta 2010 Maahan lennolla Sojuz TMA-17.

## Lähteet
*Oleg Kotov 

## Aiheesta muualla
Comic Relief

**Comic Relief** on Britanniassa vuonna 1985 perustettu hyväntekeväisyysjärjestö. Sen perusti komediakäsikirjoittaja Richard Curtis vastauksena Etiopian nälänhädälle. Järjestö kerää nykyään rahaa Afrikkaan ja Britannian vähäosaisille. Se pantiin alulle Noel Edmondsin ohjelmassa *Late, Late Breakfast Show* BBC1-kanavalla joulupäivänä 1985 pakolaisleiriltä Sudanista. Järjestön idea tuli hyväntekijä Jane Tewsonilta, joka oli brittiläisen kansalaisjärjestön puheenjohtaja. Alussa rahaa kerättiin live-tapahtumista, joista tunnetuin on komediatapahtuma Shaftesbury Theatressa Lontoossa, joka näytettiin myös televisiossa 25. huhtikuuta, 1986.

Yksi Comic Reliefin pääperiaatteista on 'Golden Pound Principle', mikä tarkoittaa että jokainen katsojilta kerätty punta käytetään hyväntekeväisyysprojekteihin. Kaikki muut kustannukset, kuten palkat, maksetaan muun muassa sponsoreiden avulla.  

## Red Nose Day
**Red Nose Day** on pääasiallinen rahankeräystapa. Sitä vietetään joka toinen vuosi ja sitä pidetään osittaisena lomana, jolloin esimerkiksi kouluissa ei tarvitse pitää koulupukuja. Päivä päättyy BBC1:n suoraan TV-lähetykseen, joka alkaa illalla ja päättyy aikaisin seuraavana aamuna.

Nimen mukaan (suom. *[[Nenäpäivä]]*, suoraan suomennettuna *Punaisen nenän päivä*) päivän aikana käytetään muovisia punaisia neniä, joita saa lahjoitusta vastaan monista kaupoista. Suuria neniä voi nähdä myös autoissa ja jopa rakennuksissa. Nenän muoto vaihtelee vuosittain: alussa oli hyvin yksinkertainen malli, joka sai myöhemmin kädet ja jalat, muuttui tomaatiksi ja jopa muutti väriä.

Ensimmäinen "Red Nose Day" oli 5. helmikuuta 1988, ja se tuotti 15 miljoonaa puntaa. TV-ohjelmaa juonsivat Lenny Henry, Griff Rhys Jones ja Jonathan Ross. Vuonna 2006 Comic Relief -hyväntekeväisyysprojekteihin oli lahjoitettu yli 300 miljoonaa puntaa.

### Nenäpäivä Suomessa

Suomen ensimmäistä Nenäpäivää vietettiin 26. lokakuuta 2007, minkä jälkeen Nenäpäivä on ollut vuotuinen tapahtuma, yleensä marraskuun alussa. Nenäpäivän järjestää Nenäpäivä-säätiö, jonka jäsenjärjestöjä ovat yhdeksän kehitysyhteistyöjärjestöä: SPR, Unicef, Kirkon Ulkomaanapu, Pelastakaa Lapset, Plan, Suomen Lähetysseura, Fida, SASK ja Solidaarisuus. Nenäpäivä näkyy Yleisradion radio- ja TV-kanavilla sekä kouluissa, työpaikoilla ja kaduilla lokakuun ajan.

## Comic Relief -hyväntekeväisyyssinglet

Ensimmäinen Comic Relief -hyväntekeväisyyssingle, "Living Doll", julkaistiin huhtikuussa 1986. Sillä lauloivat Cliff Richard ja *[[Älypäät]]*-TV-sarjan näyttelijät.

Rahaa lahjoitetaan Comic Reliefille jokaisen yksittäisen singlen myynnistä. Yleensä kappale julkaistaan juuri ennen virallista Red Nose -päivää. Poikkeuksia ovat olleen muiden muassa "(I want to be) Elected", joka julkaistiin Britannian vuoden 1992 parlamenttivaalien aikaan. Vuoden 1995 kappaletta edeltävät esitykset olivat enemmän tai vähemmän komedialevytyksiä, joissa oli yhtye tai laulaja sekä komediaryhmä. Vuodesta 1995 alkaen ne ovat olleet vakavampia, vaikkakin videoissa on silti koomisia hetkiä.

## Katso myös
* Nenäpäivä, Suomen tilaisuudet

## Aiheesta muualla
*Red Nose Day web-sivusto
*Official Comic Relief web-sivusto
School’s Out

**School’s Out** on Alice Cooperin viides albumi vuodelta 1972. Sen tunnetuin kappale on nimikappale ”School’s Out”, joka nousi hitiksi ympäri maailmaa.

Albumi nousi ensimmäiselle sijalle kanadalaisella *[[RPM (lehti)|RPM 100]]* albumilistalla. 

Levy valittiin vuonna 2005 julkaistuun hakuteokseen *[[1001 albumia jotka jokaisen on kuultava edes kerran eläessään]]*, johon pääsi myös Alice Cooperin seuraava albumi *[[Billion Dollar Babies]]*.

## Kappaleet
# 
# 
# 
# 
# 
# 
# 
# 
# 

## Kokoonpano
* Alice Cooper – laulu
* Glen Buxton – kitara
* Michael Bruce – kitara, piano, urut, kosketinsoittimet
* Dennis Dunaway – basso
* Neal Smith – rummut
* Bob Ezrin - koskettimet
* Dick Wagner - soolokitara kappaleessa "My Stars"
* Rockin' Reggie Vincent - kitara, taustalaulu

## Lähteet
Fjodor Jurtšihin

**Fjodor Nikolajevitš Jurtšihin** (, s. 3. tammikuuta 1959, Batumi, Neuvostoliitto) on venäläinen kosmonautti. 

Jurtšihin syntyi 3. tammikuuta 1959 nykyisen Ajaran autonomisen tasavallan alueella Gruusiassa eli nykyisessä Georgiassa. Hän valmistui Moskovan ilmailuinstituutista koneinsinööriksi vuonna 1983 ja työskenteli vuoteen 1997 Energija-yhtiössä. Hän yleni Mir-avaruusaseman lennonjohtajaksi. Tässä tehtävässä hän koordinoi NASAn avaruussukkulalentoja Mir-avaruusasemalle. 

Hän on filosofian tohtori (valmistunut vuonna 2001) taloustieteestä. Hän elää avioliitossa Larisa Anatolijevna Jurtšihinan kanssa. Hänen vanhempansa asuvat nykyään Kreikassa.

Lokakuussa 2002 Jurtšihin lensi 10 vuorokautta NASAn STS-112-lennolla.  Hän on lisäksi osallistunut avaruuslennoille Sojuz TMA-10 ja Sojuz TMA-19. Hän on toiminut ISS-avaruusaseman miehistöjen Retkikunta 15,  Retkikunta 24 ja Retkikunta 25 jäsenenä. 

## Aiheesta muualla

* Jurtšihinin elämäkerta NASA:n kotisivuilla
* Fjodor Jurtšihin spacefacts.de-sivustolla
* Retkikunta 24:ää edeltävä haastattelu  (1.6.2010)
Muscle of Love

**Muscle of Love** on Alice Cooperin seitsemäs studioalbumi vuodelta 1973. Se oli viimeinen studioalbumi, jonka teki alkuperäinen yhtye. Muscle of Love on konseptialbumi, jonka kappaleet kertovat New York Cityn katuelämästä, teiniangstista ja miesprostituoiduista. Albumi on paikoitellen hyvin jazz painotteista.

## Kappaleet
# 
# 
# 
# 
# 
# 
# 
# 
# 

## Kokoonpano

* Alice Cooper - Laulu
* Michael Bruce - Kitara
* Glen Buxton - Kitara
* Dennis Dunaway - Basso
* Neal Smith - Rummut
* Mick Mashbir - Kitara
* Steve "Deacon" Hunter - Kitara
* Dick Wagner - Kitara
* Bob Dolan - Koskettimet
Perpignan

**Perpignan** () on Etelä-Ranskassa sijaitsevan Pyrénées-Orientalesin departementin pääkaupunki.

Alueella on ollut asutusta Rooman valtakunnan ajoilta lähtien, mutta varhaisin maininta Perpignanista asiakirjoissa on vuodelta 927. Silloin paikkaa kutsuttiin nimellä "Villa Perpiniarum".

Perpignanin pinta-ala on 68,07 neliökilometriä ja väkiluku 115&nbsp;326 (2006).

## Ystävyyskaupungit
* Barcelona (Katalonia, Espanja)
* Figueres (Katalonia, Espanja)
* Girona (Katalonia, Espanja)
* Hannover (Saksa) 
* Lake Charles (Louisiana, Yhdysvallat) 
* Lancaster (Yhdistynyt kuningaskunta) 
* Ma'alot-Tarshiha (Israel) 
* Sarasota (Florida, Yhdysvallat) 
* Tavira (Portugali)

## Lähteet

## Aiheesta muualla

* Viralliset sivut
Elbląg

**Elbląg** () on kaupunki Warmia-Masurian voivodikunnassa Puolassa, noin 60 kilometriä Gdańskista kaakkoon. Siellä asui vuoden 2011 väestönlaskennan mukaan 124&nbsp;668 asukasta. 

Samalla paikalla oli keskiajalla preussilainen kaupunki nimeltä Truso. Saksalainen ritarikunta valtasi Truson, tuhosi sen melko perusteellisesti ja perusti paikalle uuden, Elbingiksi nimetyn kaupungin. Ritarikunnan jälkeen aluetta ovat hallinneet Puola, Preussin kuningaskunta, Saksa ja vuodesta 1945 alkaen jälleen Puola. Kaupunkia pommitettiin rajusti toisen maailmansodan loppuvaiheessa, ja tuhoa täydensi Puolan oma hallinto, joka käytti raunioista otettua materiaalia Gdańskin ja Varsovan jälleenrakennukseen. Osia joen itäpuolen vanhastakaupungista on rakennettu uudelleen sellaiseen asuun, joka nivoutuu sotaa edeltäneeseen tyyliin esimerkiksi kattokorkeuden ja leveyden osalta. Elbląg oli vuosina 1975–1998 Elblągin voivodikunnan hallinnollinen keskus.

## Lähteet

## Aiheesta muualla
Sheikh Muszaphar Shukor

**Sheikh Muszaphar Shukor Al Masrie bin Sheikh Mustapha** (s. 26. heinäkuuta 1972 Kuala Lumpur) on Malesian ensimmäinen kosmonautti. 

Sheikh Muszaphar on ortopedi ja Malesian kansallisen yliopiston luennoitsija.

Sheikh Muszaphar valittiin keväällä 2006 kosmonauttikoulutukseen Venäjän Tähtikaupunkiin. Hän lensi Sojuz TMA-11 -lennolla ISS-avaruusasemalle 10. lokakuuta 2007 yhdessä Retkikunta 16:n miehistön kanssa.

## Aiheesta muualla

*Malesia julkistaa ensimmäisen avaruuslentäjänsä
*Sheikh Muszaphar Shukor
Surinam Airways

**Surinam Airways**  on Surinamen kansallinen lentoyhtiö. Se on kokonaan maan hallituksen omistama.

Surinam Airways perustettiin 1955. Sen pääpaikka on Kansainvälinen Johan Adolf Pengel -lentoasema.

## Kohteet
* Amsterdam (Alankomaat) 
* Belém (Brasilia) 
* Cayenne (Ranskan Guayana)
* Miami (Yhdysvallat) 
* Oranjestad (Aruba)
* Port-of-Spain (Trinidad ja Tobago) 
* Willemstad (Curaçao, Alankomaiden Antillit)

## Laivasto
Heinäkuussa 2016:

* 1 Airbus A340-300
* 3 Boeing 737-300

## Lähteet

## Aiheesta muualla
* Viralliset sivut
Warrington

**Warrington** on noin  asukkaan kaupunki ja yhtenäishallintopiiri Cheshiren kreivikunnassa Luoteis-Englannissa. Se sijaitsee Merseyjoen ja Manchesterin kanavan varsilla, Liverpoolin ja Manchesterin suurkaupunkialueiden välissä. Yhtenäishallintopiiriin kuuluu Warringtonin kaupungin lisäksi esikaupunkialueita ja maaseutua.

Kaupunki on kasvanut nopeasti viime vuosikymmeninä, ja se pyrkii saamaan *cityn* arvonimen. Kaupunki oli osa Lancashiren kreivikuntaa vuoteen 1974 asti.

Warringtonissa on yksi Yhdistyneen kuningaskunnan alhaisimpia työttömyyslukuja. Esimerkiksi kesäkuussa 2007 Warringtonissa eli työttömyyskorvauksella 1,7 % työvoimasta, kun koko Englannin keskiarvo on 2,3 % ja maan luoteisosan keskiarvo 2,6 %. Useimmat uudet työpaikat liittyvät teknologiaan tai markkinointiin, ja ne ovat menestyksellisesti korvanneet raskaan teollisuuden, jonka romahtaminen sai kaupungin tulevaisuuden näyttämään synkältä 1970-luvulla.

Kaupungissa on ollut suuri ilmavoimien tukikohta, joka tuli tunnetuksi toisen maailmansodan aikana. Vuonna 1967 se siirtyi amerikkalaisten käyttöön, ja suljettiin lopullisesti vuonna 1993.

## Lähteet

## Aiheesta muualla

*Welcome to Warrington (matkailusivusto)
Sähkövärinää

**Sähkövärinää** on suomalaisen laulajan Seppo Tammilehdon studioalbumi. Se julkaistiin 1997. Äänitys: BEEDUURI-Studio Tampere/J-P Järvinen. Miksaus Happy Road Studio Tampere/ Mikko Kangasjärvi ja J-P Järvinen.

## Kappaleet

* *Kun sataa niin kastuu* - 3.09
* *Onnenkivi* - 3.48
* *Turha luulo* - 4.14
* *Sata lasissa* - 3.04
* *Mun huoneeseen* - 3.24
* *Tuulihaukka* - 3.50
* *Jos osaisin tanssia* - 4.08
* *Ola ja Elvis* - 3.49
* *Sähkövärinää* - 3.11
* *Iiris* - 4.34
* *Hän ei asu täällä enää* - 3.04
* *Goodbye ja soromnoo* - 3.08

## Soittajat

* Kari Välimäki, rummut
* Seppo Alajoki, kitarat 
* J-P Järvinen, kosketinsoitin- ja rumpuohjelmoinnit, akustinen kitara
* Masi Luoma, hammond-urut, piano
* Jukka Hänninen, saksofoni
* Antti Tammilehto, bassokitara
* Risto Penttinen, taustalaulut
* Kristiina Tanhua-Laiho, taustalaulut
Mihail Tjurin

**Mihail Vladislavovitš Tjurin** (, s. 2. maaliskuuta 1960, Kolomna) on venäläinen kosmonautti.

Tjurin valmistui lentokoneinsinööriksi Moskovan ilmailuinstituutista vuonna 1984. Hän työskenteli Energija-avaruusteknologiayhtiössä, kunnes hänet valittiin vuonna 1993  kosmonauttikoulutukseen. Hän osallistui ISS-aseman kolmanteen miehistöön: meno STS-105-lennolla 17. joulukuuta 2001ja paluu STS-108-lennolla. Hän lensi Sojuz TMA-9-lennolla avaruusasemalle syyskuussa 2006 uudestaan.

Hän on naimisissa Tatjana Anatoljevna Tjurinan kanssa. Perhe asuu Koroljovissa, Moskovan lähellä. Perheessä on vuonna 1982 syntynyt tytär Aleksandra.

Tjurin on toinen golfpalloa avaruudessa lyönyt ihminen (ensimmäinen oli Alan Shepard). Samalla se oli maailman pisin golflyönti. Tämä tapahtui osana kanadalaisen golf-yrityksen Element 21:n mainoskampanjaa Tjurinin 22. marraskuuta 2006 suorittamalla avaruuskävelyllä. 

## Lähteet

## Aiheesta muualla

* NASAn kirjoittama elämäkerta 
* Mihail Tjurin spacefacts.de-sivustolla
Walsall

**Walsall** on noin  asukkaan kaupunki ja  asukkaan metropolihallintopiiri *(metropolitan borough)* Länsi-Midlandsin metropolikreivikunnassa Keski-Englannissa. Se sijaitsee harjanteella Birminghamin ja Wolverhamptonin teollisuusalueiden välissä. Hallintopiiriin kuuluu sen keskuskaupungin Walsallin lisäksi Willenhallin ja Darlastonin teollisuuskeskukset sekä Aldridgen ja Brownhillsin asuinalueet. Sen itäosat ovat pääosin metsää ja peltoja.

Walsall on osa Black Countryn hiilialuetta, mutta sen hiilikaivokset ehtyivät jo 1800-luvulla ja niiden tilalle tuli nahkateollisuutta. Jopa Englannin kuningatar käyttää Walsallissa tehtyjä käsilaukkuja. Myös kaupungissa tehdyt satulat ovat kuuluisia, ja niistä johtaa kaupungin jalkapallojoukkueen lempinimi *the Saddlers*, satulasepät. Nahkatuotteiden lisäksi hallintopiirin alueella valmistetaan rauta- ja pronssiesineitä, muovia, elektroniikkaa, kemikaaleja ja lentokoneen osia.

## Lähteet

## Aiheesta muualla
Helmin syvänne

**Helmin syvänne** on paikka J. R. R. Tolkienin luomassa fiktiivisessä Keski-Maassa. Se oli suuri laakso Valkoisten vuorten (Ered Nimrais) luoteisosassa.

Alun perin laaksossa asui pieni gondorilainen rykmentti, mutta sen jälkeen kun Calenardhon muuttui Rohaniksi, se muodostui rohanilaisten majapaikaksi, jossa asui Rautkymin kahlaamon vartijoita.

Sormuksen sodan aikana Helmin syvännettä suojaava Ämyrilinna muodostui jälleen pakopaikaksi joillekin rohanilaisille kuningas Théodenin johdolla ja siellä taisteltiin Ämyrilinnan taistelu.

Vanhan sanonnan mukaan Helmin syvänne ei koskaan kaatuisi niin kauan kuin ihmiset puolustaisivat sitä. Yksikään vihollinen ei ollut koskaan läpäissyt Syvänteen muuria tai astunut jalallaan Ämyrilinnaan, mutta kolmannen ajan vuonna 3019 Sormuksen sodan aikana Sarumanin armeijan uruk-hai onnistuivat lähes valloittamaan rohanilaisten puolustukset. Örkit käyttivät räjähtävää tulta, joka tuhosi tärkeimmät puolustukset. Räjähdyksen alkuperä ei ole tiedossa ja Tolkien kutsuu sitä ’Sarumanin pahuudeksi’ viitaten siihen, että örkit käyttivät jonkin tyyppistä ruutia. Rohanilaisten pelastukseksi kuitenkin Gandalf palasi Erkenbrandin ja hänen joukkojensa kera.
Puuparta

**Puuparta** (sindariksi *Fangorn*) on fiktiivinen hahmo J. R. R. Tolkienin luomassa Keski-Maassa.

## Hahmo

Puuparta on vanhin enteistä, puunkaltaisista otuksista, jotka ovat "puiden paimenia". Hän on erittäin pitkä ja jäykkäraajainen ja hänellä on puinen iho sekä lehtiset hiukset. Puuparta ystävystyi Merrin ja Pippinin kanssa heidän paettuaan örkkejä. Puuparta asuu Fangornin metsässä, joka on nimetty hänen mukaansa (tai hän metsän mukaan). Kirjassa Gandalf sanoo Puuparran olevan vanhin Keskimaassa asuva olento.

Kirjatrilogiassa *[[Taru sormusten herrasta]]* Puuparta suuttuu Sarumanin örkkien kaadettua puita ja suostuttelee muut entit hyökkäämään Rautapihaa vastaan.

Puuparta antoi myös Merrille ja Pippinille erikoista juomaa, joka kasvatti heidän pituuttaan.

Rautapihan tuhoamisen jälkeen Puuparta ja muut entit vahtivat Sarumania, joka on piiritetty Orthancin torniin. Saruman kuitenkin suostuttelee vapauttamaan hänet, ja tällä on vakavia seurauksia Konnulle.

## Toteutus

Peter Jacksonin elokuvissa *[[Taru sormusten herrasta: Kaksi tornia (elokuva)|Taru Sormusten herrasta: Kaksi Tornia]]* (2002) ja *[[Taru sormusten herrasta: Kuninkaan paluu (elokuva)|Taru sormusten herrasta: Kuninkaan paluu]]* (2003) Puuparta on toteutettu animoidun nuken ja digitaalisen CGI-grafiikan yhdistelmänä: kohtauksissa, joissa Puuparta toimii vastanäyttelijöiden kanssa käytetään animoitua nukkea johon jälkituotannossa lisätään digitaalisesti pää ja kasvot. John Rhys-Davies, joka näyttelee myös Gimliä, toimii Puuparran ääninäyttelijänä.

## Lähteet
Esko Kivikoski

**Esko Antero Kivikoski** (ent. **Kristiansson**; 7. maaliskuuta 1914 Helsinki – 23. syyskuuta 1987 Helsinki) oli suomalainen television tietokilpailujen kestovoittaja ja vetäjä 1960-luvulla sekä Yleisradion *[[Viisasten kerho]]n* puheenjohtaja vuonna 1963. Kivikosken tavaramerkki oli ”onko kysymys ymmärretty” -tiedustelun jälkeen painokkaasti lausuttu ”kyllä”, ja sanasta tulikin hänen lisänimensä.

Kivikosken vanhemmat olivat Maria Katariina Stenfors ja toimittaja Sven Elof Kristiansson. Sven oli anarkisti, joka kustansi, käänsi kirjoja ja julkaisi *[[Vapaa Ajatus]]* -lehteä 1910-luvulla.

Kivikoski kävi keskikoulun ja työskenteli metsätyömiehenä, peltiseppänä, VR:n liikenneosastolla ja vuosikymmeniä Keskon palveluksessa, muun muassa tiedotussihteerinä.

Kivikoski kisaili myös *[[Naapurivisa]]ssa* Suomen joukkueessa ja voitti parhaan miespuolisen tv-esiintyjän Telvis-palkinnon vuosina 1964 ja 1965. Hän sai aikaan suoranaisen tietokilpailuvillityksen, ja esiintyi myös visailuohjelmissa *[[Arpa on heitetty (televisio-ohjelma)|Arpa on heitetty]]*, *[[Tupla tai kuitti]]* sekä *Kaikki yhtä vastaan* , jossa kolmihenkiset joukkueet yrittivät yhdessä päihittää Kivikosken tiedot.

Kivikosken ulkomaisia vastustajia tietovisoissa olivat muun muassa australialainen Barry Jones ja virolainen Hardi Tiidus.

Vuonna 1965 Ossi Runnen orkesteri julkaisi kappaleen ”Kyllä”, jossa Kivikoski tokaisee välillä tavaramerkkilausahduksensa.

## Lähteet

## Aiheesta muualla
* Esko Kivikoski ja Barry Jones Ylen Elävässä arkistossa.
*
Dibutyyliftalaatti

**Dibutyyliftalaatti** (C16H22O4), josta käytetään myös nimiä **DBP**, **di-n-butyyliftalaatti** ja **1,2-bentseeni-dikarboksyylihappodibutyyliesteri **, kuuluu ftalaattien aineryhmään. Se on huoneenlämmössä olomuodoltaan väritön - keltainen viskoosinen neste, jolla tunnusomainen haju. Dibutyyliftalaatin rakennekaava on C6H4(COOC4H9)2, moolimassa 278,34&nbsp;g/mol, sulamispiste −35&nbsp;°C, kiehumispiste 340&nbsp;°C, suhteellinen tiheys 1,05&nbsp;g/cm3 (vesi = 1,0&nbsp;g/cm3), liukoisuus veteen 25&nbsp;°C:ssa 0,001&nbsp;g/100&nbsp;ml, leimahduspiste 157&nbsp;°C c.c., itsesyttymislämpötila 402&nbsp;°C ja CAS-numero 84-74-2.

## Lähteet

## Aiheesta muualla
*
*Toxin, Toxin-Target Database (T3DB): Di-n-butyl phthalate 
*Kyoto Encyclopedia of Genes and Genomes (KEGG): Dibutyl phthalate
James Prescott Joule

**James Prescott Joule** (24. joulukuuta 1818 – 11. lokakuuta 1889) oli englantilainen fyysikko ja olutpanimon omistaja. Joule huomasi lämpöenergian ja mekaanisen energian välisen yhteyden ja mittasi lämmön mekaanisen ekvivalentin kuuluisalla siipipyöräkokeellaan. Se johti termodynamiikan ensimmäisen peruslain eli energian säilymislain kehittämiseen.

Hänen mukaansa on nimetty energian yksikkö joule, Joulen laki ja Joulen ilmiö. Kaasun jäähtyminen sen laajetessa on nimetty Joulen ja Thomsonin ilmiöksi. Joule ja William Thomson (lordi Kelvin) totesivat ilmiön, ja siihen perustuu nykyaikainen jäähdytysteollisuus ja pysyvien kaasujen tiivistäminen. 

Joule valittiin Royal Societyn jäseneksi vuonna 1850. 

Asteroidi 12759 Joule on nimetty hänen mukaansa.

## Julkaisut
*Scientific Paper of James Prescott Joule, 2 osaa, 1884–1887

## Lähteet

## Aiheesta muualla

*James Prescott Joule Kiuruveden lukion sivuilla 
* James Prescott Joule Encyclopædia Britannica.
Nikkelin rata

**Nikkelin rata** kulkee Muurmannin radan varrelta Kuolasta (Kola) Nikkeliin (Nikel). Rata rakennettiin vasta sen jälkeen, kun Neuvostoliiton Sisäasiainministeriön (MVD) edellinen Kitsa–Kolosjoki–Petsamo–Liinahamari-rautatierakennushanke oli haudattu Josif Stalinin kuoleman jälkeen kaikessa hiljaisuudessa vuonna 1954.

Neuvostoliiton Rautatieministeriö avasi nykyisen Kuola–Petsamo (Luostari) -radan yleiselle liikenteelle vasta vuonna 1966. Radan pituus Kuolasta Luostarille on 140&nbsp;km. Radalla on seitsemän asemaa: Murmaši, Tuuloman laiturivaihde (15&nbsp;km Kuolasta), Päiväjärvi (josta 16&nbsp;km:n haararata Kilpijärvelle), Niljärvi, Muotka, Titovka (Vaalesjoki) ja Luostari. Luostarin aseman raidejärjästelyt antavat selvän kuvan siitä, että rata Liinahamari–Petsamo–(Ylä-)Luostari–Nikkeli on rakennettu erillisenä ratahankkeena. Kuolan–(Ylä-)Luostarin rata seuraa kolttasaamelaisten vanhaa Kuolan–Petsamon–(Ylä-)Luostarin välistä erämaatietä.

Petsamon radalla kulkee päivittäin yksi henkilöjunapari Murmanskin ja Nikkelin välillä. Siinä kuljetetaan myös Moskovan ja Nikkelin välisiä makuuvaunuja.
Fangorn

**Fangorn** tarkoittaa muun muassa seuraavia:

* *Taru sormusten herrasta* -romaanissa Fangornin metsästä käytetty lyhyempi nimi
* Puuparran, Fangornin metsän asukkaan, sindarinkielinen nimitys
Michał Korybut Wiśniowiecki

**Michael I, Michał Korybut Wiśniowiecki** (31. toukokuuta 1640 Biały Kamień – 10. marraskuuta 1673 Lviv, Puola-Liettua) oli Puola-Liettuan kuningas vuosina 1669–1673.

## Suku
Hänen isänsä oli ruhtinas Jeremi Wiśniowiecki (1612–1651), vaikutusvaltainen rajaseutujen mahtimies, joka oli auttanut kukistamaan kapinallisia kasakoita Hmelnytskin kansannousun aikana. Hänen äitinsä oli Gryzelda Konstancja Zamoyska (1623–1672), joka oli Podolian voivodi Tomasz Zamoyskin ja ruhtinatar Katarzyna Ostrogskan tytär. Michał oli heidän ainoa lapsensa.

## Kuningas
Kuningas Juhana II Kasimirin luovuttua kruunusta hävityn sodan jälkeen, Puolan aatelisto valitsi vapaasti sotapäällikkö Wiśniowieckin pojan kuninkaaksi yksimielisellä äänestyksellä, lähinnä hänen isänsä ansioitten vuoksi. Hän oli ensimmäinen puolalainen Puolan kuningas neljäänsataan vuoteen sitten Kasimir III Suuren, joka kuoli vuonna 1370 sekä kuningas Władysław II Jagiełłon veljen Korybutin jälkeläinen .

Hänen hallituskauttaan leimasivat Habsburgien ja Ranskan-mielisten poliittisten ryhmittymien väliset kamppailut. Koska ruhtinas Jérémi Wiśniowiecki osoittautui passiiviseksi työkaluksi Habsburgien käsissä, ranskalainen puolue kokoontui nousevan maineen omaavan sotilaskomentajan Jan Sobieskin ympärille.

Kahden leirin väliset erimielisyydet maksoivat Puolalle uuden tappion yhdistyneiden turkkilaisten ja kasakkojen käsissä. Buczaczin (Buchach; 1672) sopimuksella koko Puolan Ukraina joutui Turkin yliherruuden alaisuuteen. 

Michał Wiśniowieckin valtakausi oli vähemmän menestyksekäs. Hän hävisi sodan turkkilaisille, jotka miehittivät Podilljan. Michał oli heikko hallitsija eikä kyennyt hillitsemään maan sisäisiä valtataisteluja. Hän kuoli 33-vuotiaana marraskuussa 1673 arkkipiispan palatsissa Lvivissä, todennäköisesti ruokamyrkytykseen. 

## Avioliitto
Michał avioitui 27. helmikuuta 1670 Jasna Góran luostarikirkossa Itävallan arkkiherttuatar Eleonor Maria Josefan (1653–1697) kanssa, joka oli keisari Ferdinand III:n ja tämän kolmannen puolison Eleonora Gonzagan vanhempi tytär. Lyhyt avioliitto oli lapseton. 

Leskeytynyt kuningatar avioitui Lothringenin herttua Charles V:n kanssa vuonna 1678 ja heille syntyi kuusi lasta.

## Perintö
Hänen ruumiinsa haudattiin Wawelin katedraaliin Krakovaan. Kuninkaan sydän haudattiin Camedulen luostariin Bielanyn kaupunginosassa Varsovassa. Sisälmykset sijoitettiin Lvivin latinalaisen katedraalin seinän sisälle.

Michałin varhaisen kuoleman jälkeen turkkilaisia vastaan kärsityt hävityt taistelut pyyhkiytyivät pois vasta Jan Sobieskin loistavan voiton ansiosta H'otynissa vuonna 1673, joka seurasi häntä kuninkaana Juhana III Sobieski voittamalla itävaltalaisen ehdokkaan kuninkaanvaalissa.

## Lähteet
A1 (yhtye)

**a1** oli brittiläinen poikabändi, jonka ensimmäinen single "Be The First To Believe" julkaistiin vuonna 1999. Jäseniä olivat Mark Read, Paul Marazzi, Ben Adams ja Christian Ingebrigtsen (kotoisin Norjasta). He voittivat Brit Award -palkinnon parhaana brittiläisenä tulokkaana vuonna 2001.

## Yhtyeen tarina
Yhtyeen julkisuuskuva keskittyi siihen, että jäsenet kirjoittivat useita kappaleistaan itse ja kolme heistä soitti instrumentteja. Read soitti pianoa ja rumpuja, Adams pianoa ja Ingebrigtsen pianoa ja kitaraa. He saivat alussa kohtalaista menestystä mutta saavuttivat Britannian listan kärjen syksyllä 2000, kun kaksi singleä nousi ykköseksi yhdeksän viikon sisällä: "Take On Me" ja "Same Old Brand New You". Edellinen oli A-ha-cover vuodelta 1985, joka oli silloin noussut Britanniassa listakakkoseksi. Vuonna 2001 yhtye kiersi Aasiaa, jossa heidät otettiin hyvin vastaan. Kappaleen "No More" musiikkivideo kuvattiin Singaporessa.  Indonesian kiertueella he esiintyivät ostoskeskuksessa nimeltä Taman Angrek Mall, jossa neljä teini-ikäistä tyttöä kuoli yleisön vauhkoonnuttua. Kaikki neljä a1:n jäsentä harkitsi yhtyeen jättämistä tapauksesta järkytyttyään.

Marraskuussa 2001 kuvattiin musiikkivideo "Caught in the middle", jonka ohjasi suomalainen Miikka Lommi. Video myös kuvattiin Suomessa tuulisella Porkkalanniemellä.

Kolmas albumi, *Make It Good*, oli soundiltaan rock-läheisempi ja heidän viimeinen studioalbuminsa. 

8. lokakuuta, 2002 Paul Marazzi jätti yhtyeen vedoten henkilökohtaisiin syihin, ja yhtye lopulta hajosi.

He julkaisivat *Best Of* -albumin tammikuussa 2004, jolla kuultiin aiemmin julkaisemattomia konserttiäänityksiä, singlet ja kaksi julkaisematonta studiolevytystä.

Ben Adams julkaisi singlen "Sorry", joka nousi sijalle 18 Britannian listalla huhtikuussa 2005. Ben Adams on myös norjalaisen Subwoolfer duon toinen laulajista, joka edusti Norjaa Euroviisuissa vuonna 2022.

Christian on saanut suosiota kotimaassaan Norjassa ja Mark kirjoittaa edelleen lauluja, mutta useille eri artisteille.

## Julkaisut

### Albumit
* *Here we come* (1999)
* *The A-List* (2000)
* *Make it good* (2002)
* *a1* (2002)
* *The Best of a1* (2004)
* *A1 Greatest Hits* (2009)
* *Waiting For Daylight* (2010)
* *Rediscovered* (2012)

### Singlet

## Lähteet

## Aiheesta muualla
* a1 on Yahoo! Music
Mondial de l’Automobile

**Pariisin autonäyttely** (ransk. **Mondial de l’Automobile**, vuoteen 1986 **Salon de l’Automobile**, engl. **Paris Motor Show**), joka vuorottelee syksyisin saksalaisen IAA:n kanssa, on kävijämäärällä mitattuna Euroopan suurin autonäyttely. Vuonna 2004 järjestetyssä näyttelyssä oli kävijöitä yhteensä 1,46 miljoonaa, mikä on sen historian suurin määrä. Kyseessä on myös maailman vanhin autonäyttely. Ensimmäinen näyttely järjestettiin vuonna 1896, jolloin esiteltiin Pariisi–Bordeaux-autokilpailun osanottajia. 

Näyttely järjestetään parillisten vuosien syys–lokakuun vaihteessa. Kolme viikonloppua kestävä näyttely on myös ajallisesti muita näyttelyjä pitempi. Näyttelyn ajankohta on sopiva seuraavan mallivuoden uutuuksien esittelyyn, joten uutuuksia on runsaasti. Näyttely järjestetään Paris Expo Porte de Versailles’ssa, ja näyttelyalueen pinta-ala on noin 22 hehtaaria.

## Katso myös
*Pariisin autonäyttely 2006

## Aiheesta muualla

* Näyttelyn viralliset sivut
Mondial de l’Automobile 2006

Vuoden 2006 automessut järjestettiin Pariisissa syyskuun 30. - lokakuun 15. Paris Expossa, Porte de Versaillesissa.

Pariisissa 2006 esitellyt uudet mallit:
*Alfa Romeo 8C Competizione
*Bentley Arnage T
*BMW M3 (e92)
*Chevrolet WTCC Ultra-konsepti
*Chrysler Sebring convertible
*Citroën C4 Picasso pitkällä akselivälillä
*Citroën C-Métisse diesel-hybridikonsepti
*Daihatsu D-Compact X-Over prototyyppi 
*Daihatsu Materia (Euroopan esittely)
*Dodge Avenger 
*Fiat Panda Sport 
*Great Wall Hover (Euroopan esittely)
*Honda CR-V 
*Hyundai Arnejs concept 
*Kia Cee'd 
*Kia Opirus facelift 
*Lancia Delta HPE Concept 
*Lancia Ypsilon facelift 
*Land Rover Freelander 
*Mazda CX-7 (Euroopan esittely) 
*Mercedes-Benz G-luokka 
*Mini
*Mitsubishi Outlander concept (Euroopan esittely) 
*Mitsubishi Pajero 
*Nissan Qashqai 
*Opel Antara 
*Peugeot 207 Epure konsepti
*Peugeot 908 RC konsepti
*Porsche Panamera esituontantokonsepti
*Renault Nepta konsepti
*SEAT Altea XL 
*Škoda Octavia Scout CUV 
*Smart Fortwo Edition Red 
*Subaru B9 Tribeca Euroopan esittely)
*Subaru Legacy/Outback facelift Euroopan esittely)
*Suzuki Splash konsepti
*Suzuki Swift Sport (Euroopan esittely)
*Toyota Auris (Corolla hatchbackin korvaaja)
*Toyota Yaris TS 
*Volkswagen Iroc 
*Volkswagen Touran facelift 
*Volvo C30

Lisäksi Audi esitteli Q7 malliinsa maailman toistaiseksi tehokkaimman henkilöautodieselin, 500-hevosvoimaisen ja 1000 Nm vääntävän 6-litraisen V12 TDI:n.
Angband

**Angband** voi tarkoittaa seuraavia asioita:

*Angband, linnoitus J. R. R. Tolkienin kehittämässä Keski-Maan fantasiamaailmassa
*Angband, merkkipohjainen roguelike-tietokonepeli, joka on nimetty em. linnoituksen mukaan.
Pyörätuolikelaus

**Pyörätuolikelaus** on vammaisurheilulaji, jossa kilpaillaan eri pituisilla matkoilla  tarkoitusta varten valmistetuilla kolmipyöräisillä, alumiini- tai hiilikuiturunkoisilla pyörätuoleilla. Pyörätuolikelaus on yksi laajimmin harrastetuista vammaisurheilulajeista. 

## Yleistä
Pyörätuolikelaus on ollut mukana paralympialaisissa niiden alusta lähtien. Lajissa kilpailtavat matkat ovat 100, 200, 400, 800, 1&nbsp;500, 5&nbsp;000 ja 10&nbsp;000 metriä sekä maraton, jonka pituus on 42,195 kilometriä.

Pyörätuolikelaajat jaetaan heidän vammaisuusasteensa mukaan neljään luokkaan. Luokissa T51 ja T52 kilpailevilla kädet ja vatsalihakset eivät toimi normaalisti. Luokan T53 kilpailijoiden vartalon tasapaino on heikko, lisäksi heidän vatsalihaksensa eivät toimi normaalisti. Luokan T54 kilpailijoiden vatsalihakset toimivat normaalisti tai melko normaalisti ja heidän tasapainonsa on hyvä. Luokan T53 ja T54 kilpailijoiden kädet toimivat normaalisti.

Luokkaan T54 kuuluvien miespuolisten pyörätuolikelaajien maailmanennätykset yli 400 metrin matkoilla ovat parempia kuin juoksijoiden.

## Pyörätuolikelaajia

* Jeff Adams
* Sebastian Cleem
* Richard Colman
* Ernst van Dyk
* Marcel Hug
* Edith Hunkeler
* Esa-Pekka Mattila
* Saúl Mendoza
* Franz Nietlispach

* Chantal Petitclerc
* Diane Roy
* Janne Seppälä
* Kelly Smith
* Leo-Pekka Tähti
* Toni Piispanen
* Kenny van Weeghel
* Shelly Woods
* Amanda Kotaja
*Henry Manni

## Lähteet
* http://www.leopekkatahti.com/lajikuvaus

### Viitteet

## Aiheesta muualla

* Laaja pyörätuolikelausaiheinen sivusto
Kiila (täsmennyssivu)

**Kiila** voi tarkoittaa ainakin seuraavia:

*kiila, teräväkärkinen kolmionmuotoinen työkalu tai koneen osa
*kiila tarkoittaa myös kolmion muotoista taistelumuodostelmaa, varsinkin sen kärkeä. Kiilan taktisena tavoitteena on useimmiten vihollisen taisteluosastojen erottaminen toisistaan tai tunkeutuminen vihollisen selustaan
**[[Kiila (albumi)|Kiila]]*, Apulannan kahdeksas studioalbumi
*Kiila, suomalainen kulttuuriyhdistys
*Kiila, suomalainen folkmusiikkiyhtye

## Paikkoja
*Kiila, Vantaan kaupunginosa
*Kiila, kylä Karjaalla Raaseporissa
*Kiila, kylä Kemiössä Kemiönsaarella
Vern Bullough

**Vern Leroy Bullough** (24. heinäkuuta 1928 – 21. kesäkuuta 2006) oli yhdysvaltalainen historiantutkija ja seksologi. Hän oli Buffalossa sijaitsevan New Yorkin osavaltionyliopiston (SUNY) emeritusprofessori, Kalifornian osavaltionyliopiston merkittävä professori, Society for the Scientific Study of Sex -järjestön entinen puheenjohtaja, SUNY:n entinen luonnon- ja yhteiskuntatieteiden dekaani sekä American Association for the History of Nursing -järjestön perustajajäsen. Bullough oli myös kirjailija, sekulaarihumanistijohtaja, Rationalist Internationalin kunniajäsen ja entinen IHEU:n puheenjohtaja.

Bullough syntyi Salt Lake Cityssä Utahin osavaltiossa vuonna 1928 ja suoritti kandidaatintutkinnon Utahin yliopistossa vuonna 1951. Hän suoritti maisterintutkinnon Chicagon yliopistossa vuonna 1951 ja tohtorintutkinnon vuonna 1954. 

Bullough oli osallisena lähes 50 kirjan kirjoittamisessa ja julkaisi yli sata vertaisarvioitua tieteellistä artikkelia sekä runsaasti kansantajuisia artikkeleita. Bullough’n asiantuntija-alueisiin kuuluivat seksologia, historia, kansanterveys, sosiaalipolitiikka, syntyvyyden säännöstely ja väestöpolitiikka. Hän luennoi useimmissa Yhdysvaltain osavaltioissa sekä noin 20 eri maassa, muiden muassa Kiinassa, Venäjällä, Kreikassa, Egyptissä ja Ghanassa. Bullough sai muun muassa Alfred Kinsey -palkinnon ansioistaan seksitutkimuksessa. 

Vuonna 1992 Bullough sai Kansainvälisen humanistiliiton (IHEU) Distinguished Humanist Service Awardin. Hän toimi yhtenä IHEU:n puheenjohtajista vuosina 1995−1996.

Bullough'n perheeseen kuului vaimo Gwen Brewer (Kalifornian yliopiston emeritusprofessori) ja neljä lasta. 

## Aiheesta muualla
* Kotisivut  
* Julkaisuja  
* http://www.closertotruth.com/participants/vbullough/  
* Woo, Elaine. Vern Bullough, 77; Prolific Author Was Scholar of Sex History.  
* Pearce, Jeremy. Vern Leroy Bullough, 77, Noted Medical Historian, Dies. *New York Times*
STOP

__NOTOC__
**STOP** on Zen Cafén seitsemäs ja viimeiseksi jäänyt studioalbumi, joka julkaistiin 13. syyskuuta 2006. Se nousi Suomen virallisen listan kärkeen kahden viikon ajaksi. Albumi myi julkaisuvuotenaan kultaa.

Helsingin Sanomien verkkoliite seurasi levyn valmistumista noin puolen vuoden säveltämis- ja sanoitusvaiheesta CD-levyjen valmistukseen.

## Kappaleet
#
#
#
#
#
#
#
#
#
#
#
#

## Arvostelut
* Desibeli.net: 
* Dome.fi: *positiivinen*
* Soundi: 

## Lähteet

## Aiheesta muualla
* Helsingin Sanomat: Levyn tie
Sumuvuoret

**Sumuvuoret** (sindariksi *Hithaeglir*) on paikka J. R. R. Tolkienin luomassa fiktiivisessä Keski-Maassa. Ne jatkuvat vajaat 1&nbsp;300 kilometriä pohjoisesta etelään Eriadorin ja suuren joen, Anduinin, laakson välissä sekä Gundabadin vuoresta kaukana pohjoisessa Methedrasiin etelässä.

## Historia
Melkor loi Sumuvuoret halutessaan vaikeuttaa Oromën kulkemista metsästämään Keski-Maan poikki. Aikanaan Sumuvuoret olivat korkeampia.

Suuri kääpiövaltakunta Khazad-dûm perustettiin kerran Sumuvuorten alla, mutta Balrogin (Durinin Turma) löytyminen vuonna 1981 Kolmatta Aikaa johti kääpiöiden valtakunnan hylkäämiseen, vaikkakin örkit ja muut oliot saapuivat oleilemaan Sumuvuorten alle.

### Kolmas aika
Kolmetoista kääpiötä, Gandalf ja Bilbo Reppuli ylittivät Sumuvuoria ja Hiidet vangitsivat heidät kirjassa *[[Hobitti eli sinne ja takaisin]]*.

## Populaarikulttuuri
*Led Zeppelin  kappale ”Misty Mountain Hop” näyttää saaneen nimensä Tolkienilta, vaikkei juuri muuta. Useat muutkin Led Zeppelinin kappaleet sisältävät viitteitä Tolkieniin.

*Robert Jordanin fantasiasarjassa *[[Ajan pyörä]]* on myös vuorijono nimeltä Sumuvuoret.
Christian Science (kirja)

**Christian Science** on Mark Twainin (Samuel Clemensin) vuonna 1907 julkaisema kirjoitus, joka on hyvin arvosteleva Kristillinen tiede -liikettä kohtaan. 

## Aiheesta muualla

* ''Christian Science'' luettavissa Gutenberg-hankkeen sivuilla
Cujo – kauhun silmät

**Cujo – kauhun silmät** () on yhdysvaltalainen vuonna 1983 ensi-iltansa saanut kauhuelokuva. Elokuvan ohjasi 	Lewis Teague ja pääosissa näyttelevät Dee Wallace Stone, Danny Pintauro, Daniel Hugh Kelly ja Christopher Stone. Elokuva perustuu Stephen Kingin kirjaan *[[Cujo]]*.

## Juoni

Cujo on kiltti bernhardinkoira, joka erehtyy seuraamaan jänistä tämän pesäkololle, jossa asustaa lepakoita. Yksi lepakoista puree Cujoa ja tämä saa näin vesikauhutartunnan. Trentonin perhe, johon kuuluu isä Vic, äiti Donna ja 5-vuotias pikkupoika Tad, on elokuvassa keskeisessä osassa. Heillä menee kaikki hyvin, kunnes Vic saa tietää Donnan pettäneen häntä, ja heille tulee tästä riita. Toisaalla Cujo-koira alkaa hiljalleen muuttua ärhäkämmäksi ja vähemmän leikkisäksi, eivätkä sen omistajat ymmärrä mistä on kysymys. Lopulta Cujo muuttuu raivohulluksi ja tappaa miehen. Trentoneilla Vic lähtee lomalle kaverinsa kanssa. Myöhemmin kun Donna ajaa auton, Tadin ollessa mukana, paikalliselle korjaamolle korjattavaksi, hyökkää Cujo heidän kimppuunsa. Rikkinäinen auto ei suostu käynnistymään ja he jäävät loukkuun autoon aution talon pihalle, Cujon odottaessa ulkona. Heitä uhkaa ulosmennessä Cujo, mutta autoon jäädessä janoon kuoleminen. He taistelevat hengestään kolme päivää, kunnes Donna päättää lopulta yrittää ulos.

## Rooleissa

## Vastaanotto
*[[Video-opas|Video-oppaassa]]* vuodelta 1994 Bello Romano kuvaa *Cujoa* tehokkaasti kliimaksiin kehittyväksi ihmisen ja luonnon kaksinkamppailuksi. Hän antoi elokuvalle neljä tähteä viidestä, mikä vastaa sanallista arviota ”erinomainen”.
## Lähteet
* 
### Viitteet
Harmaat Satamat

**Harmaat Satamat** (sindariksi **Mithlond**) on haltioiden satama J. R. R. Tolkienin luoman Keski-Maan fantasiamaailman luoteisosassa, Lhûnin lahden rannalla.

Beleriandin haltiat, jotka päättivät jäädä Keski-Maahan Morgothin kanssa käydyn sodan jälkeen, perustivat Harmaat Satamat Toisen Ajan alussa. Myöhemmin haltiat käyttivät Harmaita Satamia lähteäkseen Keski-Maasta Valinoriin. Harmaat Satamat olivat osa Lindonia, Gil-galadin, Keski-Maan viimeisen Noldorin Korkean Kuninkaan, hallitsemaa kuningaskuntaa.

Keski-Maan kartan mukaan Harmaat Satamat sijaitsevat paikassa, jossa Lhûn-joki laskee Lhûnin lahteen Eriadorissa. Harmaiden Satamien vieressä sijaitsevat myös Forlond (pohjoinen satama) ja Harlond (eteläinen satama) lahden pohjois- ja eteläpuolilla vastaavasti.

Haltioiden lisäksi myös Bilbo Reppuli ja Frodo Reppuli lähtivät Valinoriin Harmaista Satamista. Myöhemmin myös Samvais Gamgi lähti Valinoriin (käytettyään myös itse Valtasormusta, vaikkakin vain lyhyen aikaa vuonna 1484 Konnun ajanlaskun mukaan (vuonna 61 Neljättä Aikaa).

On epäselvää, mikä Keski-Maan haltioiden kohtalo oli Neljännellä Ajalla, ja kuinka pitkään Círdan ja hänen väkensä olivat Harmaissa Satamissa ja jatkoivat suurten laivojen rakentamista, jotka kuljettivat haltioita Valinoriin.
Poutapilven poika

**Poutapilven poika** on suomalaisen laulajan Seppo Tammilehdon studioalbumi. Se julkaistiin 2000. Äänite sisältää Tammilehdon käännöksen irlantilaisen David McWilliamsin laulusta "The Days of Pearly Spencer", "Kuin helminauhaa". Suomennoksesta on muodostunut vuosien saatossa erittäin soitettu ja  toivottu koko kansan evergreen. Myös Tammilehdon toukokuussa 2018 ilmestyneen elämäkertakirjan nimi on *Poutapilven poika*.

## Kappaleet
# 
# 
# 
# 
# 
# 
# 
# 
# 
# 
# 
# 

## Muusikot
* Anssi Nykänen – rummut
* Juha Lanu – kitarat
* Harri Rantanen – basso
* Viktor Drobych – kosketinsoitin
* J-P Järvinen – kosketinsoitin
* Johanna Aarnio – taustalaulut
* Kari Välimäki – rummut
* Tero Kaario – kosketinsoitin
* Tuomo Tepsa – basso
* Jouni Saario – kitara
* Ari Saari – kitarat, lapsteel

Äänitys ja miksaus: J-P Järvinen Unirecords-Studio Lahti, MSL-Studio Kihniö/Mika Sundqvist.
Avianca El Salvador

**Transportes Aéreos del Continente Americano**, S.A. (suom. *"Amerikan mantereen lentokuljetukset"*),  joka toimii nimellä **Avianca El Salvador**, on elsalvadorilainen lentoyhtiö ja maan kansallinen lentoyhtiö. Se kuuluu eteläamerikkalaiseen Avianca Group -yritysryhmään.

Aikaisemmin yhtiö tunnettiin nimellä TACA International Airlines. Sen omistaa Kingsland Holdings ja sen pääkonttori sijaitsee San Salvadorissa.

## Laivasto

Lokakuussa 2023 Avianca El Salvadorin laivastoon kuului yhteensä 4 konetta.

*

## Lähteet
AirMadrid

**Air Madrid** oli Madridissa kotikenttäänsä pitävä lentoyhtiö. Yhtiö perustettiin vuonna 2003, ja se aloitti lennot Latinalaiseen Amerikkaan toukokuussa 2004. Vuonna 2005 yhtiö aloitti lennot mm. Lontooseen, Milanoon, Roomaan sekä Tel Aviviin erityisesti tarjotakseen jatkoyhteyksiä kaukolennoillensa. Syyskuusta 2006 lähtien yhtiö kärsi epätavanomaisen pitkistä myöhästymisistä ja peruutuksista. Espanjan suurimman sanomalehden, El Paísin, mukaan myöhästymiset johtuivat Espanjan ilmailuviranomaisten kiellosta käyttää tiettyjä lentokoneita heikon kunnossapidon takia. *Dirección General de Aviación Civil* on suosittanut yhtiön lentojen rajoittamista tai toimiluvan peruuttamisa kokonaan. Yhtiö lopetti 15.12.2006 lentotoimintansa ja 16.12.2006 espanjalaiset viranomaiset peruuttivat yhtiön toimiluvan.

## Laivasto
*2 Airbus A310-300
*2 Airbus A319-100
*3 Airbus A330-200
*2 Airbus A330-300
*1 Airbus A340-300
*2 Embraer ERJ 145

## Aiheesta muualla
*Air Madrid   
*El Pais yhtiön ongelmista.
Harlond

J. R. R. Tolkienin fiktiivisessä Keski-Maassa **Harlond** (sindaria, ) tarkoittaa kahta eri paikkaa:

1. Eteläinen satama Lunin lahdella Harmaiden Satamien lähellä Eriadorissa.

2. Minas Tirithin satama, joka sijaitsee Anduinin länsipuolella etelään kaupungista. Vaikkakaan Tolkien ei sitä mainitse, Barbara Strackeyn kirja Journeys of Frodo paikantaa satama Rammas Echorin ulkopuolelle, koska se olisi muutoin aiheuttanut katkoksen kaupungin suojiin. (Joka tapauksessa Rammar Echor jatkuu Anduiniin vain Osgiliathissa, ja sataman olisi pakko olla etelään rauniokaupungista.
Eriador

**Eriador** on suuri fiktiivinen alue J. R. R. Tolkienin luomassa Keski-Maassa. Toisella Ajalla ja mahdollisesti paljon aiemmin se oli lähinnä metsää, mutta Dúnedain kaatoivat suurimman osan metsästä rakentaakseen niistä veneitä. Suurin osa Eriadorista kuului Kolmannen Ajan alussa Arnorin kuningaskuntaan, mutta jakautui myöhemmin Rhudaurin, Arthedainin ja Cardolanin kilpaileviin kuningaskuntiin. Kontu kuuluu entiseen Arthedainin kuningaskuntaan ja Brii ja sen viereiset kylän sijaitsevan entisen Cardolanin rajan vieressä. Muita tärkeitä paikkoja Eriadorissa ovat Rivendell sekä hylätyt kuningaskunnat Eregion ja Angmar.

Sormuksen Sodan aikaan Eriador oli enimmäkseen autio Kontua, Briitä sekä Rivendelliä lukuun ottamatta. 

Eriadorin rajat ovat:

*Idässä Sumuvuoret
*Pohjoisessa Forochelin jäälahti
*Lännessä Ered Lindonin vuoret
*Etelässä Harmaavirta (sindariksi Gwathlo) sekä Enedwaith. 
*Vihan Sodan jälkeen osa luoteisesta rajasta sijaitsee Belegaerin rannoilla.

Tärkeitä jokia Eriadorissa ovat Luni (sindariksi Lhûn), Rankkivuo (Baranduin) sekä Harmaavirta (Gwathlo).
Pohja (Seinäjoki)

**Pohja** on yksi Seinäjoen kaupunginosista ja osa Kantakaupungin suuraluetta. Kaupungin kasvun myötä Pohja on kehittynyt melko keskeisellä paikalla olevaksi kaupunginosaksi. Seinäjoen keskustasta kaupunginosan erottaa VR:n ratapiha, muualla kaupunginosa rajoittuu Kuortaneentiehen ja Hyllykallioon.

Sijainti Seinäjoen keskustan ja Hyllykallion välissä on etäisyyksiltään edullinen, mutta samalla rauhallinen. Pohjan ydinalue on vanhaa omakotiasutusta ja se on yhä hyvin puistomainen. Sen oheen on rakennettu rivi- ja kerrostaloja. Ympärillä on teollisuus- ja liikekortteleita. Useat kadut ovat saaneet nimensä Kalevalan mukaan kuten Sammonkatu ja Louhenkatu. Pienempiä katuja nimitetään soliksi kuten Vipusensola, Ainonsola, Lemminkäisensola ja Joukahaisensola.

Pohjassa sijaitsee Seinäjoen ravirata, jonka yhteydessä on ravien lisäksi hevosten valmennustoimintaa ja vilkasta ratsastustoimintaa.

Pohjassa sijaitsee Päivölän kauppakeskittymä, jossa avattiin vuonna 2011 K-Citymarket ja vuotta myöhemmin Tokmanni.  Kauppakeskittymä kasvoi hyvin nopeasti ja nykyisin alueella sijaitsevat myös Minimanin, Bilteman ja Lidlin myymälät.

## Kuvia

Tiedosto:Seinajoki Pohja houses.jpg|Pohjan omakotitaloja Lapualle johtavan valtatie 19:n varrella.
Tiedosto:Pohja, Seinäjoki.jpg|Kerrostalo Pohjassa.


## Lähteet
Raiden

**Raiden** tarkoittaa seuraavia asioita:
* Raijin, japanilaisessa mytologiassa esiintyvä ukkosenjumala
* Raiden Tameemon (Seki Tarōkichi, 1767–1825), japanilainen sumopainija
* Raiden (Metal Gear), Metal Gear -pelisarjassa esiintyvä hahmo
* Raiden (Mortal Kombat), Mortal Kombat -pelisarjan hahmo
* Mitsubishi J2M "Raiden", toisen maailmansodan aikainen japanilainen hävittäjä 
* Raiden 18, Hiromu Arakawan piirtämä manga
Soweton mellakat

**Soweton mellakat** olivat vuonna 1976 Johannesburgin Soweton townshipissa syttyneitä mellakoita, jotka aiheutuivat Etelä-Afrikan apartheid-hallinnon suunnitelmasta ryhtyä käyttämään afrikaansia tasaveroisesti bantuopetuksessa englannin rinnalla. Mustien eteläafrikkalaisten mielessä afrikaans liittyi maan sortojärjestelmään. Soweton mellakat olivat alkuna toiseksi viimeiselle merkittävälle apartheidin vastaiselle joukkotoiminnalle. Nykyään Soweton mellakoiden alkamisen muistopäivä 16. kesäkuuta on Etelä-Afrikassa yleinen vapaapäivä, ”Nuorison päivä” ().

16. kesäkuuta 1976 sadat lukiolaiset Sowetossa lähtivät mielenosoitusmarssille koulultaan kohti alueen jalkapallostadionia vastalauseena afrikaansinkielistä opetusta vastaan. Alueelle kerääntyi pian suuri joukko poliiseja, jotka alkoivat tulittaa oppilaita ja heittää kyynelkaasukranaatteja. Uutinen 13-vuotiaan oppilaan Hector Pietersonin kuolemasta levisi nopeasti, kun johannesburgilaisen *The World* -sanomalehden valokuvaajan Sam Nziman kuva kuolettavasti haavoittunutta Pietersonia kantaneesta oppilaasta, jonka vierellä juoksi tämän sisar Antoinette, julkaistiin ympäri maailmaa. 

Pian oppilaat ja muut Soweton asukkaat hyökkäsivät hallintorakennuksia vastaan ja polttivat muun muassa erään virastorakennuksen. Poliisien tulituksessa kuoli ainakin kolme mielenosoittajaa ja toistakymmentä haavoittui. Hallitus sulki seuraavana päivänä kaikki alueen koulut ja laittoi maan armeijan hälytystilaan. Soweton mielenosoitukset levisivät nopeasti koko maahan, ja nuorten opiskelijoiden aktiivisuus herätti henkiin myös vanhemman väestön vastarinnan. Afrikkalaisten kaupunkialueella ihmiset ryhtyivät järjestäytymään poliittisesti samalla tavoin kuin 1950-luvun vastarintakampanjoiden aikana. Mellakoiden jälkeen sadat nuoret afrikkalaiset pakenivat naapurimaihin ilmoittautuen PAC:n ja ANC:n sissisotilaskoulutukseen.

Soweton mellakoiden väkivaltainen tukahduttaminen herätti myös kansainvälistä huomiota. YK:n yleiskokous oli jo vuonna 1962 tuominnut apartheid-järjestelmän, ja vuonna 1963 turvallisuusneuvosto oli asettanut Etelä-Afrikan vapaaehtoiseen aseidenvientikieltoon. Mellakoiden jälkeen turvallisuusneuvosto muutti aseidenvientikiellon pakolliseksi kaikille YK:n jäsenvaltioille. Maailmalla syntyi myös voimakkaita kansanliikkeitä painostamaan yrityksiä lopettamaan liiketoiminnan Etelä-Afrikassa. Myös eteläafrikkalaiset urheilijat suljettiin pian kansainvälisten kilpailujen ulkopuolelle, ja eteläafrikkalaista kulttuuria ja turismia ryhdyttiin boikotoimaan laajasti.

## Lähteet
*
*

### Viitteet
Brii

**Brii** () on kylä J. R. R. Tolkienin luomassa fiktiivisessä Keski-Maassa. Se sijaitsee Eriadorissa, itään Konnusta ja on sanottu, että inspiraationa Briille on toiminut Buckinghamshiren kylä Brill, jossa Tolkien kävi säännöllisesti Oxfordin alkuaikoinaan. Oletettavasti Tolkien myös asui Brillissä.

Brii oli jo hyvin vanha asumus Eriadorissa Kolmannen Ajan aikaan, mutta sitä hallinneen Cardolanin kuningaskunnan, romahduksen myötä Brii jatkoi menestystään ilman mitään keskusjohtoa tai hallintoa monien vuosisatojen ajan.

Sormuksen sodan aikaan Brii oli kaikkein läntisin ihmisten asutuskeskus ja se oli yksi vain kolmesta tai neljästä asutuskeskuksesta koko Eriadorissa.

Suoraan lähteen Briistä olivat Hautakerot sekä Vanha Metsä. Brii oli tärkein kylä Briimaassa, joka oli pieni metsäinen alue pohjois-eteläsuunnassa kulkevan Vihertien ja itä-länsisuuntaisen tien risteyksessä Eriadorissa. Briimaa oli ainoa paikka Keski-Maassa, jossa ihmiset ja hobitit asuivat yhdessä.

Kirjassa Taru sormusten herrasta Frodo tapasi Konkarin (Aragorn) Briin suurimmassa ja suosituimmassa majatalossa, Pomppivassa Ponissa.

Brii on myös paikka, jossa Gandalf Harmaa ja Thorin Tammikilpi tapasivat ennen kirjan Hobitti tapahtumia. Molemmat ajattelivat samaa ongelmaa, lohikäärme Smaugia Ereborissa. 
## Lähteet
Näytteenotto- ja pitopiiri

**Näytteenotto- ja pitopiiriä** (engl. *Sample and Hold*) käytetään elektroniikassa tallentamaan muuttuvan jännitteen tai signaalin hetkellisarvo. Tämä toteutetaan yleensä varaamalla kondensaattori tahdistussignaalin määräämällä hetkellä näytteistettävän signaalin hetkelliseen jännitearvoon.  Kondensaattori toimii tämän jälkeen pitopiirinä, jossa mittausarvo pysyy vakiona seuraavaan näytteenottoon saakka.  

Näytteenotto- ja pitopiiriä käytetään hyväksi esimerkiksi muunnettaessa analoginen signaali digitaaliseksi eli suoritettaessa signaalin A/D-muunnos.  Kondensaattoriin lataushetket määrittävät näytteenottotaajuuden ja muunnoksen tarkan ajoituksen riippumatta varsinaiseen muunnokseen kuluvasta ajasta.  Pitopiirin ansiosta varsinaisen muunnososan näkemä signaali ei myöskään muutu muunnoksen aikana.
Petrobras

**Petrobras** (Petróleo Brasileiro S.A.) on brasilialainen valtio-omisteinen öljy-yhtiö, jonka pääkonttori sijaitsee Rio de Janeirossa. Yhtiö perustettiin 1953  Getúlio Vargasin toimiessa presidenttinä. Vaikka yhtiö menetti monopolinsa 1990-luvun lopulla, se on yhä merkittävä toimija alalla yli kahden miljoonan barrelin päivätuotannollansa. Lisäksi yhtiö omistaa mm. öljynjalostamoja ja -tankkereita.   

## Lähteet

## Aiheesta muualla